Casablanca
        
         (film)
Store norske leksikon,Kunst og estetikk,Film, TV og teater,Film og TV,Nord-amerikansk film og TV,Nord-amerikanske filmer
Casablanca er en amerikansk spillefilm (1942) i regi av Michael Curtiz, etter manus av Julius og Philip Epstein og Howard Koch basert på Murray Burnett og Joan Alison sitt skuespill Everybody Comes to Rick's. Filmversjonen er et romantisk drama henlagt til et Marokko styrt av den franske Vichy-regjeringen. Baren til amerikaneren Rick Blaine er et samlingssted for europeere på flukt fra nazismen, men Casablanca er en utrygg mellomhavn som det haster å kommer seg videre fra.
Sentrale skuespillere i Casablanca er Humphrey Bogart, Ingrid Bergman, Paul Henreid, Claude Rains, Conrad Veidt og Peter Lorre. Filmens foto er ved Arthur Edeson, mens Max Steiner var ansvarlig for musikken som inneholder den kjente melodien «As Time Goes By» sunget av Dooley Wilson. Casablanca vant Oscar-pris for beste film, regi og manus, og er nesten alltid inkludert i kritikerlister over tidenes beste filmer. Les mer i Store norske leksikon film filmens historie Eksterne lenker The Internet Movie Database: Casablanca